
Эльвина Миңнуллина шигыре.

Айлар, еллар һәм гасырлар чигендә

Үзгәрмичә калган кануннар бар.

Ата-бабаларның карашларын

Кабул итә бүген яшь буыннар.

Көн дә чыккан фәнни хезмәтләрдә:

«Галим галимәдән, – диләр, – башлырак...»

Һәрбер бала сезгә «раслый» ала:

Табиб табибәдән күпкә яхшырак.

Элек-электән килгән гореф-гадәтләр

Һәрбер нәсел-токымда саклана.

Кызларны гаиләдә ныграк сөйсәләр дә ,

Әтиләр малайга күбрәк шатлана.

Бу чынбарлыкны күпләр танымый.

Киресенә исә бөтенләй аптырый.

Ни дисәләр дә , үзгәрмәс бер караш шул:

Шагыйрь шагыйрәдән затлырак...

...яңгырый.

*фоторәсем: freepic*

## Нет комментариев
Ни дисәләр дә...